- Hindi News
- National
- बगावत करने पर जदयू से किए गए थे निष्कासित, नई पार्टी के राष्ट्रीय अध्यक्ष बने
बगावत करने पर जदयू से किए गए थे निष्कासित, नई पार्टी के राष्ट्रीय अध्यक्ष बने
एसके मेमोरियल हॉल में नई पार्टी के गठन के मौके पर सतीश कुमार, अनिल कुमार अन्य।
पॉलिटिकल रिपोर्टर | पटना
जदयूसे निष्कासित पूर्व विधायक सतीश कुमार ने विधान परिषद का चुनाव लड़ चुके अनिल कुमार के साथ मिल कर जनतांत्रिक लोकहित पार्टी बनाई। रविवार को श्रीकृष्ण मेमोरियल हॉल में नई पार्टी की घोषणा की गई। दावा किया गया कि नई पार्टी महागठबंधन और एनडीए का सशक्त विकल्प देगी। जल्द ही कार्यकारिणी गठित करने की भी घोषणा की गई। बगावत के बाद जदयू ने सतीश कुमार को पार्टी की प्राथमिक सदस्यता से 6 वर्षों के लिए निलंबित कर दिया था। 1994 में कुर्मी चेतना महारैली से वे चर्चा में आए थे। नई पार्टी में सतीश कुमार को राष्ट्रीय अध्यक्ष अनिल कुमार को प्रदेश अध्यक्ष बनाया गया है।
सतीश कुमार ने मुख्यमंत्री नीतीश कुमार के साथ ही पीएम नरेंद्र मोदी, राजद अध्यक्ष लालू प्रसाद और कांग्रेस पर जमकर निशाना साधा। कहा- मुख्यमंत्री नीतीश कुमार से लोगों को बड़ी अपेक्षाएं थीं, लेकिन मुठ्ठी भर लोगों की गिरफ्त में जाने से वे लीक से हट गए हैं।
केंद्र के पैसे से स्कूल और अस्पताल भवन तो बन गए, लेकिन शिक्षा और स्वास्थ्य की स्थिति नहीं सुधरी। मेधा घोटाला युवाओं के साथ धोखा है। पीएम मोदी ने देश की जनता को बेवकूफ बनाया। कांग्रेस ने देश को बर्बाद किया। लालू प्रसाद को सिर्फ अपने परिवार की ही चिंता है, उन्हें जनता से कोई मतलब नहीं है। विशेष कार्यकर्ता सम्मेलन की अध्यक्षता करते हुए अनिल कुमार ने नई पार्टी का प्रस्ताव पेश किया।
सतीश ने बनाई जनतांत्रिक लोकहित पार्टी
tgl_Latn sot_Latn hin_Deva hin_Deva bho_Deva bho_Deva hin_Deva hin_Deva hin_Deva awa_Deva